На основу члана 57. Статута општине Гаџин Хан („Службени лист града Ниша“,број 63/08 и 31/11),члана 3.Одлуке о општинском већу општине Гаџин Хан („Службени лист града Ниша“,број 83/08),

 Општинско веће општине Гаџин Хан на седници одржаној дана 13.06.2012.године, донело је

О Д Л У К У

о расписивању јавног конкурса

за поновну доделу две приплодне јунице сименталске расе

1.Расписује се јавни конкурс за поновну доделу две приплодне јунице сименталске расе, због раскида уговора са предходним корисницима.

2.Јавни конкурс ће бити отворен почев од 15.јуна и трајаће до 22.јуна 2012.године.

3. Саставни део ове одлуке је текст јавног конкурса.

 Број: 06- 396/2012-III

 У Гаџином Хану дана , 13.06.2012.године

ОПШТИНСКО ВЕЋЕ ОПШТИНЕ ГАЏИН ХАН

 Председник

 Саша Ђорђевић

 На основу члана 57. Статута општине Гаџин Хан („Службени лисз гтада Ниша“,број 63/08 и 31/11),члана 3.Одлуке о општинском већу општине Гаџин Хан („Службени лист града Ниша“,број 83/08),Уредбе о коришћењу подстицајних средстава за развој сточарства у сарадњи са јединицама локалне самоуправе у 2011.години („Службени гласник РС“,број 56/11 од 29.јула 2011.године) и Програма набавке и поделе грла приплодних јуница у 2011.години број 320-33/2011-IV/03 од 08.08.2011.године,

 Општинско веће општине Гаџин Хан на седници одржаној дана 13.06.2012.године, расписује

**КОНКУРС**

**За поновну доделу две приплодне јунице сименталске расе**

 1. Овим конкурсом утврђују се услови и начин поновне доделе две приплодне јунице сименталске расе,са којима располаже општина Гаџин Хан због раскида уговора са претходним корисницима.

 2. Право пријаве на конкурс имају физичка лица- носиоци породичних пољопривредних газдинстава која су уписана у Регистар пољопривредних газдинстава са активним статусом у складу са Правилником о начину и вођења Регистра пољопривредних газдинстава („Службени гласник РС“, бр.111/09,21/10,89/10 и 22/11), са подручја општине Гаџин Хан чија се пољопривредна имовина (земљиште,објекти и друге непокретности) налазе на подручју општине и који имају пребивалиште на територији општине.Подносиоци захтева морају поседовати најмање једну краву и одговарајући објекат за узгој крава .

 3.Носилац пољопривредног газдинства може остварити право на једно грло.

 4. Конкурсна документација:

-пријава( узима се у просторијама Општинске управе Гаџин Хан),

-анкетни лист ( узима се у просторијама Општинске управе Гаџин Хан),

-потврда о активном статусу газдинства за 2012.годину,

-фотокопија личних карата носиоца газдинства и пунолетних чланова домаћинства,

-фотокопијa пасоша једног одраслог женског грла у пољопривредном газдинству.

 Конкурсна документација се доставља преко писарнице у Општинској управе општине Гаџин Хан,Милоша Обилића бб,18240 Гаџин Хан, од 15.јуна до 22.јуна 2012.године до 14 часова.

 5. Општинско веће општине Гаџин Хан ће образовати Комисију за спровођење Конкурса која ће проверити на лицу места податке дате у пријави,као и то да ли подносилац пријаве испуњава услове за доделу приплодне јунице,обавити рангирање кандидата и пратити испуњавање уговорних обавеза. Подносилац за кога се утврди да је дао нетачне податке трајно губи право за учешће на конкурсима у области пољопривреде које расписује локална самоуправа и њени органи.

 Уколико се на Конкурс пријави више од два (2) кандидата који испуњавају услове из тачке 2.овог Конкурса,бодовање кандидата ће се вршити на основу општих критеријума :

 -структура пољопривредног газдинства,

 -адекватност смештајног простора,

 -поседовање крава,

који су ближе одређени документом „Критеријуми за доделу квалитетних приплодних јуница сименталске расе“,који је утврдило општинско веће општине Гаџин Хан дана 28.10.2011.године, под бројем 06-494/11-III и који су примењивани приликом претходне доделе јуница по јавном Конкурсу у 2011.години.

 6. Листа кандидата којима ће бити додељене приплодне јунице биће истакнута на огласној табли општине Гаџин Хан. Изабрани кандидати за доделу приплодних јуница ће потписати уговоре са Општином Гаџин Хан којим ће бити прецизирана права и обавезе обеју уговорних страна.

 Уговорне обавезе за сваког изабраног кандидата су да:

-у време преузимања грла буде на договореном месту, као и да обезбеди одговарајући превоз од места преузимања до свог газдинства са свом неопходном документацијом,

-осигурава набављено грло у периоду од 5 година,

-набављено грло чува у стајском начину узгоја, користи строго наменски и да га не отуђује у року од 5 година,

-обезбеди одговарајући смештај, исхрану,лечење и негу набављеног грла и да га држи са пажњом доброг домаћина и о свим насталим променама здравственог стања и евентуалној штети благовремено обавести Општину Гаџин Хан,

-набављена грла осемењава семеном изабраних бикова,

-првог женског потомка у наредне три године чува на сопственом имању,

-омогући несметано обављање контроле поштовања уговорних обавеза и даје тражене информације,

-се одазива на позиве за трибине,саветовања као и да спроводи савете и дате препоруке,

-уколико дође до раскида Уговора због непоштовања уговорних обавеза врати средства у вредности набављеног грла са законском затезном каматом,

-преда соло меницу и меничну изјаву у циљу обезбеђења преузетог грла.

 Конкурс је отворен од 15. јуна и трајаће до 22. јуна 2012.године до 14 часова.

Потребни обрасци за пријаву , као и информације у вези Конкурса могу се добити у Општинској управи општине Гаџин Хан код самосталног стручног сарадника за пољопривреду Милошевић Звонимира. Контакт телефони: 018 860-112; 018 861-100.

ОПШТИНСКО ВЕЋЕ ОПШТИНЕ ГАЏИН ХАН

 Председник

 Саша Ђорђевић